Ruth Caro

Ruth Caro, også kjent som Ruth Politzer (født 24. mars 1916 i Tyskland, død 20. august 2009) er en argentinsk tidligere friidrettsutøver, som konkurrerte i kastøvelser som kulestøt og spydkast. Hun konkurrerte også i basketball på nasjonalt nivå.

Bakgrunn og familie 
Hun flyktet fra Tyskland i 1934, da «Det tredje rike» vokste fram. Etter tre år i England flyttet hun videre til Argentina. Både Ruth og søsteren Jean begynte med friidrett. Etter andre verdenskrig flyttet hun og søsteren til Philadelphia i USA, og de flyttet deretter til Elmhurst i Queens i New York der resten av familien bodde. Der giftet hun seg og fikk tre barn. Hennes mann døde i 1967, og da hun pensjonerte seg i 1982 flyttet hun og søsteren til Tom's River i New Jersey, og senere til Glen Mills, i 2007.

Idrettskarriere 
Caro deltok i Søramerikansk mesterskap i friidrett 1939, og vant der spydkast og kulestøt. Hun deltok igjen under Søramerikansk mesterskap i friidrett 1941, og vant der spydkast, foran Ursula Holle og Olga Merino, begge fra Chile.

Etter sin karriere som friidrettsutøver spilte hun basketball for River Plate, og ble nasjonal mester flere ganger.

Referanser

Eksterne lenker 
 
  Ruth Caro - Athletics Podium

Argentinske friidrettsutøvere